**Natečaj za vizualno identiteto Ravnikarjevega leta 2023**

Vprašanja in odgovori 24. 2. 2023

dodano 27. 2. 2023

1. Ali smem sodelovati na natečaju za oblikovanje vizualne identitete, če nisem državljan Slovenije?

Na natečaju lahko sodelujete tudi, če niste državljan Republike Slovenije.

1. Zanima me, ali je dovoljeno prijaviti več kot eno natečajno predlogo ali je vsak studio, študent oz. posameznik, omejen na le eno oddajo?

Na natečaj lahko vsak studio, študent oz. posameznik prijavi samo eno natečajno predlogo.

1. Točka 1: 3 risbe logotipa; ena barvna in ena črno-bela različica, 1 risba logotipa, uporabljenega na predstavitvi. Ne razumem kaj pomeni 1 risba logotipa 1 risba logotipa, uporabljenega na predstavitvi.

To pomeni, da logotip predstavite posebej samega (barvni + ČB) in dodatno še vključenega v predstavitveni material (plakat, spletna stran,..).

1. Pod točko 2, imate mogoče kak tekst za plakat ali si ga ustvarimo sami?

Teksta za plakat nismo pripravili, lahko si ga izmislite. Poudarek je na vizualni predstavitvi oz. kompoziciji različnih elementov.

1. Tematski sklopi - je logotip na tematskem sklopu ali ga ni?

Označevanje tematskih sklopov naj bo vizualno povezano z osnovno idejo, vendar ni treba, da je vsak tematski sklop posebej označen z logotipom.

1. Vabilo, je kak tekst?

Teksta za vabilo nismo pripravili. Vabilo se bo na razstave, konferenco,..

1. Razlaga- 400 do 500 besed je maksimum, je dovolj tudi 200?

Omejeno je zgolj zgornje število besed.

1. Zanima nas, če lahko poleg pdf-a oddamo se animiran logotip kot dodatek?

Načeloma lahko, vendar bo komisija upoštevala in primerjala zgolj tiste elemente predloga, ki so zahtevani.

1. Ali je dimenzija plakata poljubna? Za uporabo plakatov v urbanem okolju imamo različne dimenzije (npr. razstavni pano v Tivoliju na Jakopičevem sprehajališču, ali razstavni pano plakata TAM-TAM,...).

Dimenzija plakata je lahko poljubna, saj z natečajem iščemo šele koncept, ki se ga bo v nadaljevanju razvijalo za različne uporabe.

1. Ali je mišljeno, da se pripravi template plakata (se predvidi del za slikovno gradivo in del za besedilni del) ali se oblikuje končno podobo plakata za Ravnikarjevo leto 2023 (ki deluje na primer kot vabilo za seznanitev z dogodkov in recimo QR kodo)?

Glej zgornji odgovor.

1. Potrebno je razložiti koncept vizualne identitete: koncept oblikovanja in trajnostni pristop. Ali lahko pojasnite, kaj pomeni slednje, saj si lahko to razlagamo na več načinov?

Z vključevanje trajnostnega pristopa je mišljen razmislek v smislu manjše porabe virov v komunikaciji z javnostjo, kot na primer: uporaba inovativnih in cenejših materialov, potrebe po čim manj tiskovin, raba navadnega papirja in podobno.

1. Lahko prosim sporočite, če je to ustrezni način pošiljanja:

V večjo kuverto, na kateri bo navedeno »NE ODPIRAJ! – za javni natečaj Vizualna identiteta Ravnikarjevega leta 2023.«, bosta vstavljeni dve kuverti. Na obeh bo navedena anonimna šifra ter ponovno tekst "NE ODPIRAJ! ..."

v eni kuverti bo ključek, na ključku bodo .pdf dokumenti, na vsaki strani .pdf dokumenta bo navedena šifra.

V drugi kuverti bo list, na katerem bo šifra ter kontaktni podatki (ime, priimek idr.).

To je ustrezen način pošiljanja. Pomembno je, da omogočite anonimnost predloga. Glede na to, da postopek oddaje v razpisu ni natančno določen, bo ministrstvo dodatno poskrbelo, da komisija do odločitve ne bo imela vpogleda v podatke o pošiljateljih in avtorjih.

1. Potrebno je oddati predlog na 5 .pdf listih velikosti A3. Ali je koncept in razlaga trajnostnega pristopa lahko naveden na ločenem dokumentu?

Celoten predlog, vključno z razlago naj bo na 5 listih A3 formata.